----

----

I Tájékoztatások

Bizottság

----

Euro-átváltási árfolyamok (1)

2006. november 21.

(2006/C 285/01)

1 euro= 

----

(1)

Forrás: Az Európai Központi Bank (ECB) átváltási árfolyama.

----

----

A meghallgatási tisztviselő zárójelentése a COMP/F/38.645 – Metakrilátok ügyben

(az egyes versenyjogi eljárásokban a meghallgatási tisztviselők megbízásáról szóló, 2001. május 23-i bizottsági határozat (2001/462/EK, ESZAK) 15. és 16. cikke értelmében – HL L 162., 2001.6.19., 21. o.)

(2006/C 285/02)

(EGT vonatkozású szöveg)

A határozattervezettel kapcsolatban az ügy során a következő észrevételek merültek fel:

Bevezetés

Ezen ügy az alábbiakra vezethető vissza: a Degussa által az engedékenységi közlemény értelmében egy metakrilát termékeket érintő kartell vonatkozásában benyújtott mentesség iránti kérelemre, a Bizottság által ezt követően az Atofina, a Barlo, a Lucite és a Degussa létesítményeiben 2003. márciusában elvégzett vizsgálatokra, továbbá az Atofina, a Lucite és az ICI által benyújtott mentesség iránti kérelmekre, valamint a Bizottság számos kiegészítő információ iránti kérelmére. A Bizottság arra a következtetésre jutott, hogy a vállalkozások részt vettek az EK-Szerződés 81. cikkének és az EGT-Szerződés 53. cikke (1) bekezdésének esetleges megsértésében.

Kifogási nyilatkozat és hozzáférés az ügyirathoz

2005. augusztus 17-én kifogási nyilatkozatot intéztek az alábbi címzettekhez:

Degussa AG, Röhm GmbH & Co. KG, Para-Chemie GmbH (közös nevük a továbbiakban: „Degussa”); BASF AG; ICI Plc; Total SA és Elf Aquitaine SA; Arkema SA, Altuglas International SA, Altumax Europe SAS (közös nevük a továbbiakban: „Atofina”); Lucite International Ltd, Lucite International UK Ltd (közös nevük a továbbiakban: „Lucite”); Quinn Barlo Limited, Quinn Plastics NV, Quinn Plastics GmbH, Quinn Plastics SA (közös nevük a továbbiakban: „Barlo”); Repsol YFP; Repsol Quimica SA Repsol Bronderslev A/S, Repsol Polivar SpA (közös nevük a továbbiakban: „Repsol”).

A bizottsági ügyiratban lévő összes dokumentumot tartalmazó CD-ROM révén tették lehetővé az ügyiratba való betekintést. A Bizottság részéről biztosított ügyiratból hiányoztak vagy olvashatatlanok voltak bizonyos dokumentumok. E problémát valamennyi fél számára gyorsan megoldották, anélkül, hogy emiatt meg kellett volna hosszabbítani a kifogási nyilatkozatra küldendő válasz határidejét.

A felek válaszai és a szóbeli meghallgatás

A kifogási nyilatkozatra küldendő válasz eredetileg megszabott határideje valamennyi fél számára 2005. október 19. volt. Az ICI, a Repsol YPF, a Repsol Quimica és a Lucite kérésére korlátozott mértékben meghosszabbították számukra a válaszadási határidőt. A válaszok 2005. október 19. és 2005. november 4. között (vagyis a megengedett határidőn belül) érkeztek be.

Az ICI, a Quinn, a Repsol Quimica és a Repsol YFP szóbeli meghallgatást kértek és az összes többi fél kijelentette, hogy részt kíván venni a meghallgatáson. A szóbeli meghallgatásra 2005. december 15-én és 16-án került sor. A kifogási nyilatkozat összes címzettje megjelent.

A Repsol Quimica és a Lucite betekintést kért a többi címzett kifogási nyilatkozatra adott válaszaihoz, feltételezték ugyanis, hogy azok a védelmükhöz hasznos elemeket tartalmaznak. Mivel a felek kifogási nyilatkozatra adott válaszai nem tartoznak a vizsgálati ügyiratok közé, a Bizottság szolgálatai visszautasították e kéréseket. A későbbiekben megerősítettem ezen álláspontot – a meghallgatási tisztviselő megbízásának 8. cikke szerinti határozat elfogadásakor – a Repsol Quimicát tekintetében. A maghallgatás során minden felet biztosítottak arról, hogy amennyiben olyan új felmentő vagy terhelő bizonyíték merülne fel, amelyet a Bizottság végső határozatánál figyelembe kíván venni, a felek a későbbiekben lehetőséget kapnak észrevételeik kifejtésére e bizonyítékot illetően, és következésképpen teljes mértékben garantált a védekezési joguk.

A szóbeli meghallgatást megelőzően viszont valamennyi féllel közölték a Degussa által adott válasz bizalmas adatokat nem tartalmazó változatát. A bizottsági szolgálatok felkérték a Degussát a kifogási nyilatkozatra adott válaszában szereplő két pont tisztázására, amelyek a vizsgálat céljaiból a többi fél számára fontossággal bírtak. A Degussa benyújtotta a kért információt, amit az általa a kifogási nyilatkozatra adott válasz bizalmas adatokat nem tartalmazó változatával együtt valamennyi félhez eljuttattak, és így ők is benyújthatták észrevételeiket.

Végső határozattervezet

A felek részéről a kifogási nyilatkozatra adott válaszok és a szóbeli meghallgatáson kifejtett nyilatkozatok fényében a kifogási nyilatkozatban ismertetett kifogásokat módosították a végső határozattervezetben. Egyrészről elegendő bizonyíték hiányában törölték a Repsolt, a BASF-et és Quinn Plastics SA-t illető állításokat. Ennélfogva ők nem szerepelnek a határozattervezet címzettjei között.

Másrészről háromra csökkentették a jogsértés alá tartozó termékek számát: PMMA-fröccsöntőkeverékek, PMMA-lemez és PMMA-szaniterek. Az MMA-t illetően nem támasztották alá a mentesség kérelmezője által tett állításokat, így a Bizottság az MMA-ra vonatkozó kifogások törlését javasolja. Ezen túlmenően a PMMA-fröccsöntőkeverékek tekintetében törölték a kifogásokat a Quinn Barlo Ltd, a Quinn Plastics NV és a Quinn Plastics GmbH ellen.

Harmadrészről a különböző felek jogsértésben való részvételének időtartama rövidebb a kifogási nyilatkozatban feltételezettnél.

A Bizottsághoz beérkezett határozattervezet csak olyan kifogásokat tartalmaz, amelyek vonatkozásában az érintett felek lehetőséget kaptak álláspontjaik ismertetésére.

A fentiek alapján megállapítom, hogy ebben az ügyben tiszteletben tartották a felek meghallgatáshoz való jogát.

Brüsszel, 2006. május 19.

Karen WILLIAMS

----

----

A versenykorlátozó magatartásokkal és erőfölénnyel foglalkozó tanácsadó bizottság 2006. május 15-én tartott 409. ülésén megfogalmazott véleménye a COMP/F/38.645 – Metakrilátok ügyhöz kapcsolódó határozattervezetről

(2006/C 285/03)

(EGT vonatkozású szöveg)

----

----

A versenykorlátozó magatartásokkal és erőfölénnyel foglalkozó tanácsadó bizottság 2006. május 29-én tartott 410. ülésén megfogalmazott véleménye a COMP/F/38.645 – Metakrilátok ügyhöz kapcsolódó határozattervezetről

(2006/C 285/04)

(EGT vonatkozású szöveg)

----

----

Összefonódás előzetes bejelentése

(Ügyszám COMP/M.4468 – Candover Partners/Hilding Anders)

Egyszerűsített eljárás alá vont ügy

(2006/C 285/05)

(EGT vonatkozású szöveg)

----

(1)HL L 24., 2004.1.29., 1. o.

(2)HL C 56., 2005.3.5., 32. o.

----

----

A tagállamok tájékoztatása az EK-Szerződés 87. és 88. cikkének a kis- és középvállalkozásoknak nyújtott állami támogatásokra történő alkalmazásáról szóló, 2001. január 12-i 70/2001/EK rendelet értelmében engedélyezett állami támogatásokról

(2006/C 285/06)

(EGT vonatkozású szöveg)

----

----

Tagállamok által közölt információk az EK-Szerződés 87. és 88. cikkének a képzési támogatásokra való alkalmazásáról szóló, 2001. január 12-i 68/2001/EK bizottsági rendelet alapján nyújtott állami támogatásról

(2006/C 285/07)

(EGT vonatkozású szöveg)

----

(1)  32 450,54 eurót levontak a 00/15654 – INFINITUM – Indústria de Confecçőes, Lda-ra vonatkozóan, amelynek az 2004-ben közzétett támogatását időközben megszüntették.

----

III Közlemények

Bizottság

----

„Európa a polgárokért” program (2007–2013) – A programismertető feltételes közzététele

(2006/C 285/08)

Bevezetés

A Bizottságnak a 2007–2013 közötti időszakra szóló „Európa a polgárokért” programmal kapcsolatos javaslatát az európai jogalkotó a tervek szerint hamarosan elfogadja. Mindazonáltal annak lehetővé tétele érdekében, hogy a program mihamarabb megvalósulhasson, és hogy a közösségi támogatások lehetséges kedvezményezettjei a lehető leghamarabb elkészíthessék ajánlataikat, a Bizottság úgy döntött, hogy közzéteszi a programismertető ideiglenes változatát, benne a program végrehajtására vonatkozó részletes információkkal.

1.   Figyelmeztetés

A programismertető jogilag nem kötelezi a Bizottságot. Az ismertető törölhető, és megfelelő válaszadási idővel eltérő tartalmú programismertető hirdethető meg abban az esetben, ha az európai jogalkotó az alapvető jogszabályt lényegesen módosítja.

Még általánosabban, az „Európa a polgárokért” program 2007. évi megvalósítása a programismertetőben előirányzottaknak megfelelően a következő feltételektől függ, amelyek teljesítése nem a Bizottságon múlik:

Emellett ebben a programismertetőben az EAC Végrehajtó Ügynökségére való utalások egy bizottsági határozat elfogadásától függenek, amely kiterjeszti az EAC Végrehajtó Ügynökségének megbízatását a programok új generációjára.

2.   Célkitűzések és leírás

Az Európai Bizottság, az Európai Parlament és az Európai Unió Tanácsa megállapodott az „Európa a polgárokért” program létrehozásáról, amely megteremti a jogi keretet az „aktív európai polgári részvételt”, azaz a polgároknak és a civil társadalmi szervezeteknek az európai integráció folyamatában való szerepvállalását előmozdító tevékenységek és szervezetek széles körének támogatásához.

Az „Európa a polgárokért” program a következő általános célkitűzésekhez kíván hozzájárulni:

Célkitűzéseinek elérése érdekében az „Európa a polgárokért” program négy, különböző intézkedésekből álló fellépést javasol.

1. terület – Aktív polgárokat Európának – a polgárok bevonása a testvérváros-programokhoz kapcsolódó tevékenységek vagy más típusú, állampolgári projektek segítségével.

2. terület – Aktív civil társadalmat Európában – ez a civil társadalmi szervezetekre irányul, vagy az európai szintű munkatervük alapján nyújtott strukturális támogatás, vagy a transznacionális projektekhez adott támogatás révén.

3. terület – Együtt Európáért, ideértve a nagy nyilvánosságú eseményeket, tanulmányokat és tájékoztató eszközöket.

4. terület – Aktív európai megemlékezés – a deportálásokhoz kapcsolódó helyszínek és archívumok megőrzését, valamint a nácizmus és a sztálinizmus áldozatairól való megemlékezést célzó intézkedések támogatása; hozzájárulás a gyökerekkel és az európai integráció jövőjével foglalkozó átfogó gondolkodáshoz.

3.   Támogatható pályázók

A program az aktív európai polgári részvétel előmozdításán dolgozó valamennyi érintett előtt nyitva áll.

Például: helyi hatóságok és szervezetek; európai közpolitikai kutató szervezetek (think-tank); állampolgári csoportok; civil társadalmi szervezetek; nem kormányzati szervezetek; szakszervezetek; oktatási intézmények; az önkéntes munka területén dolgozó szervezetek; az amatőr sportok területén dolgozó szervezetek stb.

A program néhány intézkedése azonban a szervezetek szűkebb körét veszi célba. A pályázó szervezetek támogathatóságát ezért minden esetben kifejezetten az adott intézkedésre/részintézkedésre vonatkozó programismertető határozza meg.

A programban az Európai Unióban 2007. január 1-jén tagsággal rendelkező 27 állam vehet részt (1). A program más országok, konkrétan az EGT-megállapodásban részes EFTA-országok, a tagjelölt országok és a Nyugat-Balkán országai előtt is nyitva állhat, feltéve, hogy a vonatkozó jogi és pénzügyi kötelezettségeket teljesítik.

4.   Költségvetés és időtartam

A program teljes költségvetése a 2007–2013 közötti időszakra 215 millió EUR. Az éves költségvetésről a költségvetési hatóságok döntenek.

A programot létrehozó határozat rögzítette, hogy a teljes költségvetést a különböző területek között a következőképpen kell felosztani:

5.   További információk

További információk, köztük a támogatási kérelmek határidejére vonatkozó részletek az „Európa a polgárokért” program ismertetőjében érhetők el, a következő weboldalakon:

http://eacea.cec.eu.int/static/en/citizenship/index.htm

http://ec.europa.eu/dgs/education_culture/activecitizenship/index_fr.htm

----

(1)  A Bulgária és Románia esetében függőben lévő ratifikációs folyamatok függvényében.

----